Anna Cristina Serra

Anna Cristina Serra (Casteddu, 4 de trìulas de su 1960) est una poetissa, iscritora de teàtru, istudiosa e tradutora sarda. Sas poesias suas las ant bortadas in tedescu, inglesu, frantzesu, italianu, galitzianu, grecu e catalanu e publicadas in rivistas che a “S’Ischiglia”, “Grotta della vipera”, “Nur” “Notiziario” e “Nae”. Est istada una de sas primas fèminas de annotu in s'ambiente de sos prèmios poèticos sardos e una de sos primos poetas a bi batire sa grafia campidanesa, chi finas a pagu tempus a como fiat cunsiderada minoritària in sa literadura sarda.

 Biografia 
De orìgine de Santu 'Asili 'e Monti, est crèschida in cue ma como istat in Casteddu con sos duos fìgios suos, Silvia e Francesco.

At incumentzadu a iscrìere, belle pro giogu, in su 1992, in unu prèmiu ammaniadu a curtzu a domo sua, ma a pustis est pigadu parte a totu sos prèmios prus mannos de s'Ìsula.

At publicadu, cun sa domo editora Tema, sa sìlloge “Su Fragu ’e su entu” binchidora de su Prèmiu Mialinu Pira de su 1996. Cun sas “Edizioni Frorias” in su 2003 sa regorta de Poesias “Follas” (dedicada a su mastru suo Benvenuto Lobina), cun sa E.de.s., in su 2010, a incuru de Nicola Tanda, “Luna Cantadora”, poesias inèditas, e cun sa Soter, "Lentores" (sutatìtulu "Drosies, Rugiade") cun bortaduras in grecu e italianu. Su nùmene suo s'agatat in medas antologias de poetas e iscritores sardos, che a esèmpiu sas de “Lingua Madre Sarda”, “Bentu de Terra Manna”, o “Un‘Odissea de rimas nobas”.

Unos cantos testos suos sunt istados musicados e cantados dae Ambra Pintore, Franco Madau e Pino Martini. 

Est istada membru de medas giurias de cuncursos lìterarios, intre sos cales su “Prèmio Fiscali”, su “Prèmiu Internatzionale de Milanu”, “Prèmiu Tzitade de Tèmpiu”, su "Prèmiu Otieri" ed àteros galu. 

At bortadu in sardu “Una Donna” de Sibilla Aleramo. 

At iscritu duos testos teatrales, “Alientu" in su 2004 e "Lionora, una visioni" in su 2007” impreados dae sa Cumpangia Teatrale “Fueddu e Gestu” de Biddesorris. Semper in s'àmbitu de su teatru, at traballadu paris cun MAria Lai pro ammaniare una rapresentatzione teatrale de Miele Amaro de Sarvadore Cambosu.

Un'àtera òpera sua, custa borta comente istudiosa, est “Bellebbatu” una chirca in subra de su lèssicu locale de sa bidda de  Santu 'Asili 'e Monti, publicada dae sa domo editora Domus de Janas.

Pro annos est istada presidenta de s'assòtziu curturale "Galania" e at collaboradu a s'ammàniu de eventos che a cunferèntzias, cunvegnos, mustras e presentatziones de libros cun esponentes de annotu de s'arte e de sa cultura sarda.

In su 2015 at rapresentadu sa Sardigna in su festival de poesia “StAnza – Scotland’s international poetry” de sa tzitade de St. Andrews, in Iscòtzia, uno de sos fèstivals de custa genia de importu prus mannu in Europa e in su mundu.

 Prèmios 

 Prèmiu Otieri in su 1993 e in su 1998
 Prèmiu "Mialinu Pira" in su 1996
 Prèmiu "Sant'Antoni de su 'ou" de Mamujada in su 1993, 1994, 1995
 Prèmiu Internatzionale de Milanu in su 1997, 2004, 2008 e 2024
 Prèmiu “Remundu Piras” in su 2008
 Prèmiu “Peppino Mereu” in su 2009
 Prèmiu "Tzitade de Tàtari" in su 2010.
 Prèmiu “Sa terzina” (pro sa prosa) in su 1998.

 Òperas publicadas 






  (iscienegiadura pro su teatru)
  (iscienegiadura pro su teatru)

 Riferimentos 

 Bibliografia 




 Ligàmenes esternos 




Categoria:Sardos
Categoria:Poetes sardos
Categoria:Biografias